|  |  |
| --- | --- |
| **Metodinio darbo kortelė** | |
| Švietimo institucija | Anykščių r. Svėdasų Juozo Tumo-Vaižganto gimnazija |
| Dalykas, sritis | Specialusis ugdymas, logopedinės pratybos |
| Tema | ,,Žaidžiu ir mokausi skirti U-Ū garsus“. |
| Žanras | Metodinė mokymo priemonė |
| Anotacija | **Priemonės tikslas-** mokyti vaikus teisingai tarti, skirti U-Ū garsus, perskaityti ir užrašyti ir pasitikrinti žodžius.  **Priemonė skirta:** priešmokyklinio ir jaunesnio mokyklinio amžiaus vaikams, foneminei klausai ugdyti, žodžių garsinės analizės ir sintezės įgūdžiams formuoti, žodynui turtinti, rišliajai kalbai plėtoti, skaitymo ir rašymo įgūdžiams tobulinti.  **Priemonę sudaro**: žaidimo lenta, 4x10 spalvotų paveikslėlių kortelių, kurių pavadinimuose u-ū garsai, 2 dvipusės u-ū kortelės, skirtos foneminės klausos lavinimui pratybų/pamokų metu, 4 paveikslėlių pasitikrinimo lentelės, 1 rašybos pasitikrinimo lentelė, 6 boružėlių įsivertinimo kortelės, žaidimų rekomendacijos kaip dirbti su žaidimo lenta ir paveikslėlių kortelėmis.  **Žaidimo eiga: ,,Pavadinu paveikslėlį, išvardinu žodžio garsus“**  Žaidimą gali žaisti 2-4-6 vaikai.  Mokytojas/suaugęs ant stalo padeda vokelį ,,Paveikslėliai 1“, kuriuose yra po 10 kortelių su paveikslėliais, kurių pavadinimuose U-Ū garsai.  Vaikai išsiima korteles iš vokelių ir jas užvertę, sudeda į stalo vidurį. Kiekvienas žaidėjas traukia po 1 kortelę, pavadina paveikslėlį, išvardina žodžio garsus. Jei užduotį atliko teisingai kortelę pasideda prie savęs, jei suklydo, tai kortelę užverčia ir padeda atgal prie kitų užverstų kortelių. Taip žaidžiama, kol ant stalo nelieka nei vienos kortelės. Laimi tas žaidėjas, kuris surenka daugiausiai kortelių.  Įsivertina boružėlių kortelėmis.  **,,**Sudedu korteles, perskaitau žodžius“  Pora /grupė prieš save pasideda žaidimo lentą su užduotimi ir vokelį ,,Paveikslėliai1“, kuriame yra 10 kortelių su paveikslėliais, kurių pavadinimuose U-Ū garsai.  Mokytojas arba vaikai perskaito užduotį. Išsiaiškina. Užduočiai atlikti skiriamas laikas  nuo5-7min.(laikas gali būti keičiamas, atsižvelgiant į individualius vaikų gebėjimus).  Žaidėjai A4 formato lentoje turi teisingai: pavadinti paveikslėlius ir juos sudėlioti į lentelės langelius prie reikiamų raidžių U arba Ū. Pasibaigus žaidimo laikui, pora /grupė teisingai tardama garsus u ir ū perskaito žodžius, paaiškina kaip atliko užduotį. Laimi ta pora /grupė, kuri teisingai sudėlioja daugiausiai paveikslėlių kortelių. ,,Pasitikrinimo lentele 1“ pasitikrina kaip atliko užduotį.  Įsivertina boružėlių kortelėmis.  **Priemonę recenzavo**: logopedė ekspertė , ŠPPC specialiųjų mokymo priemonių vertintoja Regina Budrienė.  **Priemonė įvertinta** Nacionalinėje švietimo agentūroje, 2020 m. |
| Autorius | Raimonda Kirvėlienė |
| Pareigos | Logopedas |
| Išsilavinimas | aukštasis universitetinis |
| Kvalifikacinė kategorija | Logopedė metodininkė |
| Rajonas (miestas), adresas | Anykščių r., Svėdasai, Vaižganto 103 |
| Telefonas | 8-682 682 97 |
| Elektroninis paštas | raimondak2@gmail.com. |
| Darbas pristatytas (data, vieta) | 2020 m. autorinis seminaras Anykščių ir Zarasų logopedams, mokytojams ir specialiesiems pedagogams, Anykščių švietimo pagalbos tarnyboje. |
| Darbas saugomas | Darbas saugomas Anykščių r. Svėdasų Juozo Tumo-Vaižganto gimnazijoje.  Lietuvos Nacionalinės Martyno Mažvydo bibliotekos Nacionalinės bibliografijos duomenų banke. |
| Darbo nuotraukos |  |